EE กำไรไตรมาส 2 โต 20% แตะ 40.36 ลบ. รับรายได้-ส่วนแบ่งกำไรเพิ่ม
EE กำไรไตรมาส 2 โต 20% แตะ 40.36 ลบ. จากปีก่อน 33.71 ลบ. รับรายได้-ส่วนแบ่งกำไรเพิ่ม ขณะที่ 6 เดือนแรกกำไร 11.02 ลบ. ลดลง 81% 0ากปีก่อน 57.56 ลบ.
EE กำไรไตรมาส 2 โต 20% แตะ 40.36 ลบ. จากปีก่อน 33.71 ลบ. รับรายได้-ส่วนแบ่งกำไรเพิ่ม ขณะที่ 6 เดือนแรกกำไร 11.02 ลบ. ลดลง 81% 0ากปีก่อน 57.56 ลบ.
11 ส.ค. 2563

บริษัท อีเทอเนิล เอนเนอยี จำกัด (มหาชน) หรือ EE รายงานผลการดำเนินงานไตรมาส 2/63 สิ้นสุดวันที่ 30 มิ.ย.63 ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากรายได้รวมจำนวน 0.78 ล้านบาท เพิ่มขึ้นจำนวน 0.24 ล้านบาท หรือร้อยละ 43.22 มีสาเหตุจาก 1.1 รายได้จากการขายพืชผลการเกษตร ในโครงการร่วมปลูกมันสำปะหลังกับเกษตรกรในจังหวัดนครราชสีมา และจังหวัดชัยภูมิจำนวน 0.08 ล้านบาท เพิ่มขึ้นจำนวน 0.07 ล้านบาท จากพื้นที่เพาะปลูกที่เพิ่มขึ้นจากไตรมาสเดียวกันของปี 2562 แต่ราคาขายต่ำกว่า จากราคาขายเฉลี่ย 2.15 บาทต่อกิโลกรัม เป็น 1.71 บาทต่อกิโลกรัมในไตรมาสนี้
ส่วนรายได้อื่น จำนวน 0.70 ล้านบาท เพิ่มขึ้นจำนวน 0.17 ล้านบาท หรือร้อยละ 31.24 จากรายได้จากการขายน้ำดิบในบ่อน้ำบนที่ดินที่อำเภอปักธงชัย จังหวัดนครราชสีมาของบริษัท เจริญพรพลังงาน จำกัด จำนวน 0.36 ล้านบาท ซึ่งในไตรมาส 2/2562 ยังไม่มีการขาย ดอกเบี้ยรับ จำนวน 0.34 ล้านบาท ลดลงจำนวน 0.14 ล้านบาท หรือร้อยละ 28.71 เนื่องจากจำนวนเงินฝากและอัตราดอกเบี้ยลดลง
ขณะที่ค่าใช้จ่ายรวม จำนวน 12.46 ล้านบาท ลดลงจำนวน 1.33 ล้านบาท หรือร้อยละ 9.63 จากค่าใช้จ่ายบริหารเกี่ยวกับพนักงานลดลง
ขณะที่ส่วนแบ่งผลกำไรสุทธิในบริษัทร่วม-เอสเอสยูทีรับรู้ตามวิธีส่วนได้เสียจำนวน 52.09 ล้านบาท เพิ่มขึ้นจำนวน 5.20 ล้านบาท หรือร้อยละ 11.10 ของผลกำไรสุทธิจำนวน 208.36 ล้านบาท ที่เกิดจากการขายไฟฟ้า ไอน้ำ และผลกำไรจากอัตราแลกเปลี่ยนเงินตราต่างประเทศที่ยังไม่เกิดขึ้น รวมถึงผลขาดทุนจากการวัดมูลค่าเครื่องมือทางการเงิน